શીર્ષક: ડૉ. પાયલ તડવી : NCWએ હૉસ્પિટલના ડીન પાસેથી જવાબ માગ્યો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મેડિકલમાં તેઓ ગાયનેકૉલૉજી (સ્ત્રીરોગ વિશેષજ્ઞ)નો અભ્યાસ કરી રહ્યાં હતાં.

હવે તેમનાં આ સપનાં અધૂરાં રહી ગયાં છે. પાયલે 22 મેના રોજ આત્મહત્યા કરી લીધી છે. પાયલના પરિવારે તેમનાં કેટલાંક સિનિયર સહાધ્યાયીઓ પર હેરાનગતિનો આરોપ લગાવ્યો છે.  

આઈપીસીની કલમ 306/34 હેઠળ ત્રણ મહિલા ડૉક્ટરો વિરુદ્ધ ફરિયાદ નોંધાઈ છે. આ ફરિયાદમાં ટૅક્નૉલૉજીના કાયદાની કેટલીક કલમો પણ લગાડવામાં આવી છે. 

સહાયક પોલીસ કમિશનર દીપક કુદાલે બીબીસીને કહ્યું, "ઘટનાની તપાસ ચાલી રહી છે."

બીજી બાજુ, રાષ્ટ્રીય મહિલા પંચે આ મામલામાં ઝંપલાવ્યું છે અને નાયર હૉસ્પિટલને તપાસ કરવા તાકિદ કરી છે તથા તેમાં જે કંઈ બહાર આવે તેનાથી પંચને વાકેફ કરવાનો નિર્દેશ આપ્યો છે. 

શું થયું હતું?

ડૉ. પાયલે પશ્વિમ મહારાષ્ટ્રના મીરાજ-સાંગલીથી એમબીબીએસ પૂરું કર્યું હતું. ગત વર્ષે તેમણે પોસ્ટ ગ્રૅજ્યુએશન માટે બીવાઈલ નાયર હૉસ્પિટલ સાથે સંબંધિત ટોપીવાલા મેડિકલ કૉલેજમાં પ્રવેશ મેળવ્યો હતો. 

તેઓ પછાતવર્ગમાંથી આવતાં હતાં અને તેણે અનામત ક્વૉટા હેઠળ પ્રવેશ મેળવ્યો હતો.

આરોપ છે કે મેડિકલ કૉલેજના ત્રણ વરિષ્ઠ રેસિડેન્ટે તેમની સામે જાતિવિષયક શબ્દોનો પ્રયોગ કર્યો અને તેમની જાતિને આધાર બનાવીને તેમની પજવણી કરી. પરિવારનું કહેવું છે કે પજવણીથી ત્રાસીને તેમણે આત્મહત્યા કરી લીધી.

આ ઘટનાને ધ્યાનમાં રાખી પાયલનાં માતા આબેદા તડવીએ બીવાઈએલ નાયર હૉસ્પિટલના ડીનને લેખિતમાં ફરિયાદ કરી છે. 

આબેદાએ કહ્યું કે તેમણે આ જ હૉસ્પિટલમાં પોતાના કૅન્સરની સારવાર કરાવી હતી. તે સમયે તેમણે કથિત રીતે પાયલની પજવણી થતાં જોઈ હતી.

પોતાની ફરિયાદમાં તેમણે કહ્યું છે, "હું તે સમયે ફરિયાદ કરવા જઈ રહી હતી, પરંતુ પાયલે મને રોકી હતી. પાયલને ડર હતો કે જો ફરિયાદ થશે તો તેમને વધારે પજવવામાં આવશે. તેમના કહેવાથી મેં મારી જાતને રોકી લીધી."

આ તમે આ વાંચ્યું કે નહીં?

ગરીબ અને પછાત પરિવારમાંથી આવતી હોવા છતાં પાયલ મેડિકલનું શિક્ષણ મેળવવામાં સફળ રહી હતી. આબેદા કહે છે તેમને પોતાની દીકરી પર ગર્વ છે. 

આબેદાનો આરોપ હતો કે વરિષ્ઠ મહિલા ડૉક્ટર દર્દીઓની સામે પાયલનું અપમાન કરતાં હતાં. પાયલ બહુ માનસિક તણાવમાં હતી. 

આબેદાનું કહેવું છે કે હું પાયલની માનસિક સ્થિતિને લઈને ચિંતિત હતી. પાયલે પોતાનો વિભાગ બદલવાની અરજી પણ કરી હતી.

છેવટે પાયલે 22મેના રોજ આત્મહત્યા કરી લીધી.

મહારાષ્ટ્ર ઍસોસિયેશન ઑફ રેસિડેન્ટ ડૉક્ટર્સે (એમઆરડી) પજવણી કરનાર ત્રણેય મહિલા...